11.10.2016

***ANFP: Schimb de experiență româno – ucraineană***

Vineri, 7.10.2016, a avut loc la sediul Agenției Naționale a Funcționarilor Publici (ANFP) vizita unei delegații a Agenției Naționale pentru Prevenirea Corupției din Ucraina.

**Întâlnirea a avut loc în contextul vizitei de studiu în România a reprezentanților** **Agenției Naționale pentru Prevenirea Corupției din Ucraina,** organizată cu sprijinulProgramului Națiunilor Unite pentru Dezvoltare (UNDP), cu scopul de a realiza un schimb de experiență și informații în domeniul anticorupției în administrația publică cu reprezentanții mai multor instituții, precum Direcția Națională Anticorupție (DNA), Agenția Națională de Integritate (ANI), Ministerul Justiției, Direcția Generală Aticorupție (DGA), Înalta Curte de Casație și Justiție (ICCJ) și cu organizații ale societății civile, precum Expert Forum, Institutul de Politici Publice și Transparency International România.

Discuțiile din cadrul întâlnirii au vizat aspectele privindetica în funcția publică, reprezentarea ANFP în Consiliul Național de Integritate al ANI, rolul departamentului de resurse umane în centralizarea și transmiterea declarațiilor de avere.

Prezent la eveniment, președintele ANFP, József BIRTALAN, a făcut o succintă prezentare a activității instituției, subliniind deschiderea față de o viitoare colaborare.

 **“***Îmi exprim speranța că vizita la sediul ANFP va contribui la succesul misiunii dumneavoastră și, în același timp, ne va permite nouă să avem în vedere eventuale colaborări, atunci când proiectăm activități viitoare*”, a fost mesajul președintelui ANFP**.**

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 55**